ਉੱਘੀ ਰੰਗਕਰਮੀ ਤੇ ਟੀ.ਵੀ. ਅਦਾਕਾਰ ਹਿਮਾਨੀ ਸ਼ਿਵਪੁਰੀ ਨੇ ਫ਼ਿਲਮ ‘ਬਾਬੁਲ’ ਰਾਹੀਂ ਬਾਲੀਵੁੱਡ ’ਚ ਦਸਤਕ ਦਿੱਤੀ ਪਰ ਛੋਟੇ ਪਰਦੇ ’ਤੇ ਉਨ੍ਹਾਂ ਨੂੰ ਪਛਾਣ ਸੀਰੀਅਲ ‘ਹਮਰਾਹੀ’ ਦੇ ‘ਦੇਵਕੀ’ ਕਿਰਦਾਰ ਨਾਲ ਮਿਲੀ। ਹਿਮਾਨੀ ਸ਼ਿਵਪੁਰੀ ਇਨ੍ਹੀਂ ਦਿਨੀਂ ਬਿੰਦ ਬਣੂੰਗੀ, ਹਮਾਰੀ ਬੇਟੀ ਕਾ ਵਿਵਾਹ ਤੇ ਸਸੁਰਾਲ ਸਿਮਰ ਕਾ ਲੜੀਵਾਰ ਵਿੱਚ ਕੰਮ ਕਰ ਰਹੀ ਹੈ। ਇਸ ਤੋਂ ਇਲਾਵਾ ਉਹ ਇੱਕ ਨਵੇਂ ਰੂਪ ਵਿੱਚ ਸਬ ਟੀ.ਵੀ. ਦੇ ਸ਼ੋਅ ‘ਆਈ ਲਵ ਮਾਈ ਇੰਡੀਆ’ ਵਿੱਚ ਨਜ਼ਰ ਆ ਰਹੇ ਹਨ। ਉਨ੍ਹਾਂ ਦਾ ਆਪਣੇ ਕਿਰਦਾਰ ਬਾਰੇ ਕੀ ਕਹਿਣਾ ਹੈ, ਜਾਣਦੇ ਹਾਂ ਉਨ੍ਹਾਂ ਦੀ ਜ਼ੁਬਾਨੀ:

ਸਵਾਲ:ਆਪਣੇ ਨਵੇਂ ਆ ਰਹੇ ਲੜੀਵਾਰ ਬਾਰੇ ਕੁਝ ਦੱਸੋ?
ਜਵਾਬ:ਇਸ ਵਿੱਚ ਮੈਂ ਸੇਠੀ ਪਰਿਵਾਰ ਦੀ ਸਭ ਤੋਂ ਬਜ਼ੁਰਗ ਔਰਤ ਦਾ ਕਿਰਦਾਰ ਨਿਭਾ ਰਹੀ ਹਾਂ। ਇਹ ਇੱਕ ਹਾਸਰਸ ਭਰਪੂਰ ਪਰਿਵਾਰਕ ਲੜੀਵਾਰ ਹੈ।

ਸਵਾਲ: ਇਸ ਲੜੀਵਾਰ ਦੀ ਕੀ ਖ਼ਾਸੀਅਤ ਹੈ?
ਜਵਾਬ: ਇਸ ਲੜੀਵਾਰ ਵਿੱਚ ਤੁਹਾਨੂੰ ਦੇਸ਼ ਭਗਤੀ ਦਾ ਅਨੋਖਾ ਰੰਗ ਦੇਖਣ ਨੂੰ ਮਿਲੇਗਾ। ‘ਲੈਫਟ ਰਾਈਟ ਲੈਫਟ’ ਸਮੇਤ ਕਈ ਸੀਰੀਅਲਾਂ ਦਾ ਨਿਰਮਾਣ ਕਰਨ ਵਾਲੇ ਟੋਨੀ ਤੇ ਦੀਆ ਸਿੰਘ ਦੇ ਇਸ ਸੀਰੀਅਲ ਦੀ ਕਹਾਣੀ ਸਾਲਾਂ ਤੋਂ ਲੰਦਨ ’ਚ ਰਹਿ ਰਹੇ ਸੇਠੀ ਪਰਿਵਾਰ ਦੇ ਦੁਆਲੇ ਘੁੰਮਦੀ ਹੈ। ਉਨ੍ਹਾਂ ਦੇ ਦਿਲ ’ਚ ਭਾਰਤ ਵੱਸਦਾ ਹੈ। ਇਹੀ ਕਾਰਨ ਹੈ ਕਿ ਸਭ ਕੁਝ ਪਾਉਣ ਦੇ ਬਾਵਜੂਦ ਉਹ ਭਾਰਤ ਵਾਪਸ ਆਉਣ ਦਾ ਫ਼ੈਸਲਾ ਕਰਦੇ ਹਨ।

ਸਵਾਲ: ਇਨ੍ਹੀਂ ਦਿਨੀਂ ਕਈ ਚੈਨਲਾਂ ’ਤੇ ਪ੍ਰਸਾਰਤ ਹੋ ਰਹੇ ਲੜੀਵਾਰਾਂ ਵਿੱਚ ਵੀ ਅਹਿਮ ਭੂਮਿਕਾ ਨਿਭਾ ਰਹੇ ਹੋ?
ਜਵਾਬ: ਹਾਂ, ਪਰ ਉਨ੍ਹਾਂ ਲੜੀਵਾਰਾਂ ਵਿਚਲੀ ਭੁਮਿਕਾ ਤੇ ‘ਆਈ ਲਵ ਮਾਈ ਇੰਡੀਆ’ ਦੇ ਕਿਰਦਾਰ ਵਿੱਚ ਬਹੁਤ ਫ਼ਰਕ ਹੈ।

ਸਵਾਲ: ਵੱਖ-ਵੱਖ ਟੀ.ਵੀ. ਚੈਨਲਾਂ ਦੇ ਲਈ ਕੰਮ ਕਰਦੇ ਹੋਣ ਕਾਰਨ ਫ਼ਿਲਮਾਂ ਨੂੰ ਕਿੰਨਾ ਸਮਾਂ ਦੇ ਰਹੇ ਹੋ?
ਜਵਾਬ: ਮੇਰੇ ਲਈ ਕਿਰਦਾਰ ਸਭ ਤੋਂ ਅਹਿਮ ਹੈ, ਫਿਰ ਚਾਹੇ ਉਹ ਫ਼ਿਲਮਾਂ ਹੋਣ ਜਾਂ ਟੀ.ਵੀ. ’ਤੇ ਪ੍ਰਸਾਰਤ ਹੋਣ ਵਾਲੇ ਲੜੀਵਾਰ। ਜੋ ਦਿਲ ਨੂੰ ਵਧੀਆ ਲੱਗਦਾ ਹੈ, ਉਹ ਕਰਦੀ ਹਾਂ। ਸੰਨ 1984 ਤੋਂ ਫ਼ਿਲਮਾਂ ਕਰ ਰਹੀ ਹਾਂ। ਮੈਂ ਰਾਜਸ੍ਰੀ ਪ੍ਰੋਡਕਸ਼ਨ ਦੀ ਫ਼ਿਲਮ ‘ਬਾਬੁਲ’ ਦੀ ਨਾਇਕਾ ਦੇ ਰੂਪ ਵਿੱਚ ਬਾਲੀਵੁੱਡ ’ਚ ਦਸਤਕ ਦਿੱਤੀ ਤੇ ਸਿਲਸਿਲਾ ਅਜੇ ਤਕ ਜਾਰੀ ਹੈ।


ਪ੍ਰਸ਼ਨਃ ਅਦਾਕਾਰ ਹਿਮਾਨੀ ਸ਼ਿਵਪੁਰੀ  ਸੀਰੀਅਲ ਕਿਹੜੇ ਹਨ ?

ਉੱਤਰਃ ਅਦਾਕਾਰ ਹਿਮਾਨੀ ਸ਼ਿਵਪੁਰੀ  ਕੁੱਝ ਸੀਰੀਅਲ ਇਹ ਹਨ, ‘ਹਮਰਾਹੀ’, ‘ਬਿੰਦ ਬਣੂੰਗੀ’, ‘ਹਮਾਰੀ ਬੇਟੀ ਕਾ ਵਿਵਾਹ’, ਸਸੁਰਾਲ ਸਿਮਰ ਕਾ’, ‘ਆਈ ਲਵ ਮਾਈ ਇੰਡੀਆ’।